钦定古今图书集成/方舆汇编/职方典/第1491卷 > 广西府建置沿革考 通志
## 钦定古今图书集成/方舆汇编/职方典/第1491卷 > 广西府建置沿革考 通志

本府

古滇国东南境。汉为益州牂牁郡地。蜀汉属兴古郡。晋属《宁州》。隋属牂州，后为东爨乌蛮弥等部所居。唐为羁縻州，隶黔州都督府。后师宗、弥勒二部浸盛，蒙氏、段氏莫能制。元宪宗七年内附，隶落蒙万户府。至元十二年，籍二部为军，置广西路。十八年，复为民。属临安、广西、元江等处宣慰司。明改为广西府。领州三：

皇清因之。康熙八年，裁维摩州分归广西，广南开化

三府领州二

师宗州

宋爨蛮逐獠僰等居之。其后彝人师宗据匿弄甸，号师宗部。元初，隶落蒙万户府。至元中，以本部为千户、总把领，阿宁、豆勿、阿卢豆吴四千户，属广西路。后改师宗州。明师宗州属土司。弘治中，设流官。

皇清因之。

弥勒州

宋些么徒蛮之裔弥勒，居郭甸、巴甸、步笼等处，故名其部曰“弥勒。” 元初，隶落蒙万户府。至元中，以本部为千户总把领，古输、裒恶、步笼、阿欲四千户，属广西路。后改弥勒州。明弥勒州属土官，弘治中，设流官。

皇清因之。康熙七年，裁十八寨所屯赋，“并州。”